L'any 2019 a Catalunya hi ha 7.000 sectors de desenvolupament, que abasten una superfície de 49.517 ha. D'aquests, 835 sectors que abasten una superfície de 8.639 ha ja estan consolidats.
Això representa un 12% dels sectors i un 17% de la superfície.
Els sectors consolidats conserven el règim de sòl urbanitzable delimitat o de sòl urbà no consolidat, encara que, en realitat, ja han estat objecte del desenvolupament que preveia el planejament general i ja tenen característiques de sòl urbà consolidat pel seu grau d'urbanització i de consolidació per l'edificació.
Els sectors ja consolidats en sectors de desenvolupament residencial són 518 sectors i abasten una superfície total de 4.671 ha. Els sectors de desenvolupament econòmic ja consolidats, són 293 sectors i abasten una superfície total de 3.680 ha. Els sectors de desenvolupament ja consolidats mixts, abasten una superfície total de 230 ha en 13 sectors.
Per últim, els sectors per altres tipus de desenvolupament ja consolidats, abasten una superfície total de 58 ha en 11 sectors.
Els sectors en sòl urbà no consolidat (PMU) tenen una superfície total de 7.404ha.
Els ja consolidats abasten 1.397 ha, un 19%, de la superfície total.
S'ha calculat que en conjunt estan pendents d'edificar 3.979 ha i que 2.028 ha corresponen a sòl ja construït.
En percentatge representen respectivament el 54 i el 27% de la superfície de sòl.
Per àmbits, el Penedès és el que té el percentatge menor de sòl encara no edificat, amb un 38% i el que té un percentatge més alt de sòl en sectors ja consolidats amb un 31%.
L'Alt Pirineu i Aran té el percentatge més elevat de sòl encara no edificat i les Terres de l'Ebre és l'àmbit que té un percentatge menor de sòl en sectors ja consolidats.
Els sectors en sòl urbanitzable delimitat (PPU) tenen una superfície total de 42.113ha.
Els ja consolidats abasten 7.242 ha, un 17%, de la superfície total.
S'ha calculat que en conjunt estan pendents d'edificar 28.772 ha i que 6.099 ha corresponen a sòl ja construït.
En percentatge representen respectivament el 68 i el 15% de la superfície de sòl.
Per àmbits, la distribució en superfície dels sectors ja consolidats en sòl urbanitzable, representen entre el 4% del total a Terres de l'Ebre i el 33% ja consolidat a l'Àmbit Metropolità de Barcelona.
Dins els sectors no consolidats, l'àmbit del Penedès és el que té un percentatge més elevat de sòl ja construït, un 18% i desprès de Barcelona, també és el que té més percentatge de sectors ja consolidats, un 19%.
Al contrari, els àmbits amb menys sectors consolidats són Terres de l'Ebre i Ponent.
Els sectors de desenvolupament de Catalunya abasten una superfície de 49.517 ha de sòl.
D'aquesta superfície 8.639 ha corresponen a sectors ja consolidats, això representa un 17% de la superfície total dels sectors de desenvolupament de Catalunya.
Del total de sectors de desenvolupament, els residencials són els que abasten una major superfície.
Passa el mateix entre els sectors ja consolidats: els sectors de desenvolupament residencial representen un 54%, els sectors per a desenvolupament econòmic un 43%, i els sectors d'ús mixt són un 3% dels sectors consolidats.
Pel que fa a la distribució territorial a l'Àmbit Metropolità de Barcelona, el Penedès i l'Alt Pirineu i Aran, el percentatge de sectors consolidats per a ús residencial destaca sobre la resta de desenvolupaments.
En canvi, a la resta d'àmbits el percentatge més elevat de sectors consolidats és per a ús industrial.
D'aquests destaquen amb més d'un 70% de consolidat econòmic els àmbits de Terres de l'Ebre, Comarques Centrals i l'Àmbit de Ponent.
Taula: Nombre i superfície dels Sectors consolidats i tipus desenvolupament per àmbit